cotfaancjeΑπόφαση του Γενικού Δικαστηρίου (όγδοο τμήμα) της 15ης Σεπτεμβρίου 2016 – Scuola Elementare Maria Montessori κατά Επιτροπής
(Υπόθεση T–220/13)
«Κρατικές ενισχύσεις – Δημοτικός φόρος ακίνητης περιουσίας – Απαλλαγή για τις μη εμπορικές οντότητες που αναπτύσσουν ειδικές δραστηριότητες – Ενιαίο κείμενο περί φορολογίας εισοδήματος – Απαλλαγή από τον εφάπαξ δημοτικό φόρο – Απόφαση με την οποία εν μέρει διαπιστώνεται ότι δεν υφίσταται κρατική ενίσχυση και εν μέρει κηρύσσεται η ενίσχυση ασύμβατη με την εσωτερική αγορά – Προσφυγή ακυρώσεως – Κανονιστική πράξη για την εφαρμογή της οποίας δεν απαιτούνται εκτελεστικά μέτρα – Άμεσος επηρεασμός – Παραδεκτό – Απόλυτη αδυναμία ανακτήσεως – Άρθρο 14, παράγραφος 1, του κανονισμού (ΕΚ) 659/1999 – Υποχρέωση αιτιολογήσεως»
1.                     Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Απόφαση της Επιτροπής περατώνουσα σχετική με ενισχύσεις διαδικασία – Επιχείρηση ανταγωνιστική της επιχειρήσεως που έλαβε την ενίσχυση – Δικαίωμα ασκήσεως – Προϋποθέσεις (Άρθρα 108 §§ 2 και 3 ΣΛΕΕ και 263, εδ. 4, ΣΛΕΕ) (βλ. σκέψεις 40, 41, 43–45)
2.                     Προσφυγή ακυρώσεως – Φυσικά ή νομικά πρόσωπα – Έννοια της κανονιστικής πράξεως κατά το άρθρο 263, τέταρτο εδάφιο, ΣΛΕΕ – Κάθε πράξη γενικής ισχύος πλην των νομοθετικών πράξεων – Απόφαση της Επιτροπής με την οποία διαπιστώνεται ότι μια κρατική ενίσχυση, υπό μορφή φορολογικής απαλλαγής βάσει κανονιστικής ρυθμίσεως γενικής ισχύος, είναι ασύμβατη με την εσωτερική αγορά – Έννομα αποτελέσματα έναντι κατηγορίας προσώπων που καθορίζονται κατά τρόπο γενικό και αφηρημένο –Περιλαμβάνονται (Άρθρα 107 ΣΛΕΕ και 263, εδ. 4, ΣΛΕΕ) (βλ. σκέψεις 47, 49–52)
3.                     Προσφυγή ακυρώσεως – Φυσικά ή νομικά πρόσωπα – Κανονιστικές πράξεις επαγόμενες ή μη εκτελεστικά μέτρα – Έννοια – Μέσα ένδικης προσφυγής κατά των πράξεων αυτών – Προϋποθέσεις προβολής ενστάσεως ελλείψεως νομιμότητας ή υποβολής προδικαστικού ερωτήματος για την εκτίμηση του κύρους (Άρθρα 263, εδ. 4, ΣΛΕΕ και 267 ΣΛΕΕ) (βλ. σκέψεις 53–56)
4.                     Προσφυγή ακυρώσεως – Φυσικά ή νομικά πρόσωπα – Κανονιστικές πράξεις – Πράξεις που δεν περιλαμβάνουν εκτελεστικά μέτρα και αφορούν άμεσα τον προσφεύγοντα – Έννοια των εκτελεστικών μέτρων – Κριτήρια – Απόφαση της Επιτροπής με την οποία διαπιστώνεται ότι μια ενίσχυση χορηγούμενη από τα κράτη, υπό μορφή φορολογικής απαλλαγής βάσει κανονιστικής ρυθμίσεως γενικής ισχύος, είναι ασύμβατη με την εσωτερική αγορά – Απόφαση για την εφαρμογή της οποίας δεν απαιτούνται εκτελεστικά μέτρα εκ μέρους του αποδέκτη – Πράξη που δεν περιλαμβάνει εκτελεστικά μέτρα (Άρθρα 107 § 1 ΣΛΕΕ και 263, εδ. 4, ΣΛΕΕ) (βλ. σκέψεις 57, 58, 61, 67)
5.                     Ενισχύσεις χορηγούμενες από τα κράτη – Ανάκτηση παράνομης ενισχύσεως – Απόλυτη αδυναμία εκτελέσεως – Δυνατότητα διαπιστώσεως της αδυναμίας αυτής κατά το στάδιο της διοικητικής διαδικασίας που προηγείται της εκδόσεως της αποφάσεως – Υποχρέωση της Επιτροπής και του κράτους μέλους να συνεργαστούν προς εξεύρεση λύσεως σύμφωνης με τη Συνθήκη (Άρθρο 4 § 3 ΣΕΕ· άρθρα 107 § 1 ΣΛΕΕ και 108 § 2 ΣΛΕΕ· κανονισμός 659/1999, αιτιολογική σκέψη 13 και άρθρο 14 § 1) (βλ. σκέψεις 77, 81–83, 87)
6.                     Ενισχύσεις χορηγούμενες από τα κράτη – Μη τήρηση της υποχρεώσεως ανακτήσεως των παρανόμων ενισχύσεων – Απόλυτη αδυναμία εκτελέσεως – Κριτήρια εκτιμήσεως (Άρθρο 4 § 3 ΣΕΕ· άρθρο 108 § 2 ΣΛΕΕ) (βλ. σκέψεις 91–93)
7.                     Ενισχύσεις χορηγούμενες από τα κράτη – Ανάκτηση παράνομης ενισχύσεως – Ενίσχυση χορηγηθείσα υπό τη μορφή φορολογικής απαλλαγής – Απόλυτη αδυναμία εκτελέσεως – Λόγοι – Αδυναμία του κράτους να συγκεντρώσει τις αναγκαίες πληροφορίες για τον εντοπισμό των αποδεκτών της ενισχύσεως (Άρθρο 107 § 1 ΣΛΕΕ) (βλ. σκέψεις 95, 98, 103)
8.                     Ενισχύσεις χορηγούμενες από τα κράτη – Απόφαση της Επιτροπής διαπιστώνουσα το ασυμβίβαστο ενισχύσεως με την εσωτερική αγορά και διατάσσουσα την επιστροφή της – Δυνατότητα της Επιτροπής να στηρίξει την απόφασή της στις διαθέσιμες πληροφορίες – Όρια – Υποχρέωση της Επιτροπής να στηρίζει τις αποφάσεις της επί στοιχείων ορισμένης αξιοπιστίας και συνοχής (Άρθρο 107 § 1 ΣΛΕΕ) (βλ. σκέψη 106)
9.                     Ενισχύσεις χορηγούμενες από τα κράτη – Διατάξεις της Συνθήκης – Πεδίο εφαρμογής – Οντότητες οι οποίες ασκούν οικονομικές δραστηριότητες με μη εμπορικές μεθόδους – Δεν εμπίπτουν (Άρθρο 107 § 1 ΣΛΕΕ) (βλ. σκέψεις 129, 137, 138, 144)
10.                     Ανταγωνισμός – Κανόνες της Ένωσης – Επιχειρήσεις – Έννοια – Άσκηση οικονομικής δραστηριότητας (Άρθρο 107 § 1 ΣΛΕΕ) (βλ. σκέψεις 131–133)
11.                     Ενισχύσεις χορηγούμενες από τα κράτη – Απόφαση της Επιτροπής με την οποία διαπιστώνεται το μη συμβατό ενισχύσεως με την εσωτερική αγορά χωρίς να διατάσσει την επιστροφή της και με την οποία διαπιστώνεται η ανυπαρξία τέτοιας ενισχύσεως – Υποχρέωση αιτιολογήσεως – Περιεχόμενο – Δεν συντρέχει παραβίαση (Άρθρο 296 ΣΛΕΕ) (βλ. σκέψεις 148–152)
Αντικείμενο
Αίτημα βάσει του άρθρου 263 ΣΛΕΕ για την ακύρωση της αποφάσεως 2013/284/ΕΕ της Επιτροπής, της 19ης Δεκεμβρίου 2012, σχετικά με την κρατική ενίσχυση S.A. 20829 [C 26/2010, πρώην NN 43/2010 (πρώην CP 71/2006)] Καθεστώς απαλλαγής από τον δημοτικό φόρο ακίνητης περιουσίας για ακίνητα που χρησιμοποιούνται από μη εμπορικές οντότητες για ειδικούς σκοπούς που χορήγησε η Ιταλία (ΕΕ 2013, L 166, σ. 24).
Διατακτικό
Το Γενικό Δικαστήριο αποφασίζει:
1)
Απορρρίπτει την προσφυγή.
2)
Η Scuola Elementare Maria Montessori Srl φέρει, πέραν των δικαστικών εξόδων της, τα έξοδα στα οποία υποβλήθηκε η Ευρωπαϊκή Επιτροπή.
3)
Η Ιταλική Δημοκρατία φέρει τα σχετικά με την παρέμβασή της δικαστικά έξοδα.